На основу члана 37. тачка 24. Статута Града Ниша („Службени лист Града Ниша“, бр. 88/2008,143/2016,18/2019), Скупштина Града Ниша на седници одржаној \_\_\_\_\_\_\_\_\_\_\_ 2019. године, доноси

Р Е Ш Е Њ Е

 I УСВАЈА СЕ Извештај о раду са финансијским извештајем за 2018. годину установе Сигурна кућа за жене и децу жртве породичног насиља Ниш, који је усвојио Управни одбор Установе, Одлуком број 217 на седници одржаној 12.03.2019. године.

 II Решење доставити: Сигурној кући за жене и децу жртве породичног насиља, Градској Управи Града Ниша - Секретаријату за дечију и социјалну заштиту и Градској Управи Града Ниша - Секретаријату за финансије.

Број: \_\_\_\_\_\_\_\_\_\_\_\_\_\_

У Нишу, \_\_\_\_\_\_\_\_\_\_\_\_\_ .године

СКУПШТИНА ГРАДА НИША

 ПРЕДСЕДНИК

 мр Раде Рајковић

 \_\_\_\_\_\_\_\_\_\_\_\_\_\_\_\_\_\_\_

О б р а з л о ж е њ е

 Управни одбор Сигурне куће за жене и децу жртве породичног насиља на седници одржаној дана 12.03.2019. године, Одлуком бр. 217 усвојио је Извештај о раду са финансијским извештајем за 2018 годину.

У 2018. години у установи је било смештенo 99 корисникa, односно 44 жена и 55 деце, који су боравили у Сигурној кући, у складу са налазом и предлогом стручне комисије Центра за социјални рад од недељу дана до годину дана.

Установа Сигурна кућа се у 2018. години осим основне делатности залагала да прошири своје делатности како би још више допринела у борби против насиља у породици. Организован је рад на превенцији и подизању свести о проблему насиља у породици, додатној едукацији корисница у циљу њиховог економског оснаживања и пројектним активностима. Такође су пружане услуге телефонског и „интернет саветовалишта“.

Током 2018. године, установа Сигурна кућа је преузела бројне активности како би допринела превенцији насиља у породици, као и подизању свести грађана о овом проблему:

- Завршено је истраживање које је Сигурна кућа спровела на тему „Квалитет брачних односа“. Циљ овог истраживања био је мотивисање и оснаживање брачних парова у њиховом међусобном односу, допринос у стварању што успешнијих и стабилнијих бракова, као и мотивација за саветодавни рад са стручним лицима у ситуацијама конфликата и неспоразума у брачним односима.

- Поводом 18. маја - Дана сећања на убијене жене жртве насиља, организован је и одржан перформанс под називом „Жена значи живот“ на Тргу Краља Милана, коме је присуствовао велики број грађана.

Бројне су и трибине, округли столови, конференције које је Сигурна кућа организовала и на којима је учествовала:

- Учешће на трибини „Јачи од тишине – Зауставимо насиље у породици“, у организацији ГО Палилула.

- Учешће на јавној расправи о нацрту Закона о родној равноправности одржаној у Скупштини Града Ниша.

- Учешће на Округлом столу под називом ,,Примена закона о спречавању насиља у породици у пракси - годину дана касније“, организованом од стране Вишег суда у Нишу.

- Осим поменутих трибина, Сигурна кућа узела је учешће на бројним трибинима које су организоване у нашем граду поводом Међународне кампање „16 дана активизма у борби против насиља над женама“,

Као и током претходних година, установа Сигурна кућа се и током 2018. године залагала да додатно обезбеди средства како би на тај начин створила што боље услове за своје штићенице, те смо са тим циљем аплицирали са више пројеката.

Током 2018. године реализован је пројекат под називом „Топлина уточишта“, одобрен од стране Компаније Нафтне индустрије Србије, у оквиру програма „Заједници заједно“. На овај начин Сигурна кућа је заменила старе прозоре на целом објекту новом ПВЦ столаријом и на тај начин обезбедила енергетски ефикаснији простор за штићенице установе.

Током 2018. године, осим бављења пројектним активностима Сигурна кућа је упутила бројне захтеве и молбе за донације, којима је успела да од стране друштвено одговорних компанија штићеницама установе обезбеди гардеробу, школски прибор, слаткише за децу, новогодишње пакетиће итд.

Стручни тим Сигурне куће је током протекле године похађао бројне едукације и семинаре, пре свега ради пружања што квалитетнијих услуга штићеницама Сигурне куће, али и у циљу прикупљања неопходних бодова за обнављање лиценце за рад у социјалној заштити:

 Имајући у виду да се рад Сигурне куће за жене и децу жртве породичног насиља првенствено заснива на практичној примени Закона о социјалној заштити, Закона о јавним службама и Одлуке о правима из области социјалне заштите на територији Града Ниша, Секретаријат за дечију и социјалну заштиту предлаже доношење Решења као у диспозитиву.

 Секретар секретаријата

 Мирјана Поповић

 \_\_\_\_\_\_\_\_\_\_\_\_\_\_